Diari Oficial de la Generalitat Valenciana


Sumari del DOGV 4943, del 10-02-2005 (2005/1187)

ORDE de 28 de desembre de 2004, de la Conselleria de Cultura, Educació i Esport, per la qual es convoquen tres beques per a la realització de pràctiques professionals en documentació.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   4943

Data del DOGV
:   10-02-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/1187


Data del document
:   28-12-2004

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * ajuda pública
    * suport econòmic
    * professió de la informació
    * assignació per estudis

ORDE de 28 de desembre de 2004, de la Conselleria de Cultura, Educació i Esport, per la qual es convoquen tres beques per a la realització de pràctiques professionals en documentació. [2005/1187]
  
La Conselleria de Cultura, Educació i Esport, en el marc de la política dirigida a la integració, millora i especialització de jóvens llicenciats i diplomats, convoca beques perquè llicenciats en Documentació i diplomats en Biblioteconomia i Documentació realitzen pràctiques professionals en l'àrea de treball de la documentació.
  
Segons el Decret 108/92, de 6 de juliol, del Govern Valencià, i en ús de les facultats que em conferix l'article 35 de la Llei 5/1983, de 30 de desembre, del Govern Valencià.
  
ORDENE
  
Primer
  
Convocar concurs públic per a la concessió de tres beques per a la realització de pràctiques professionals en documentació en la Secretaria Autonòmica de Cultura i Política Lingüística i aprovar les bases que regulen esta convocatòria i que apareixen en l'annex I i el model d'instància, en l'annex II.
  
Segon
  
La dotació econòmica de les beques se sufragarà a càrrec del capítol IV, línia «Beques per a la realització de pràctiques professionals en documentació?, codi T3169000, del programa 422.50 dels pressupostos de la Generalitat Valenciana per a l'any 2005. L'import global màxim destinat a estes ajudes és de 33.984 euros.
  
DISPOSICIÓ ADDICIONAL
  
De conformitat amb el que es disposa en l'Orde de 26 de setembre de 1994, de la Conselleria d'Economia i Hisenda, sobre tramitació anticipada d'expedients de gasto, la concessió de beques estarà condicionada a l'existència en els pressupostos de l'any 2005 de crèdit adequat i suficient per a això.
  
Així mateix, segons l'orde mencionada, tots els actes dictats s'entendran condicionats al fet que, en dictar la resolució de la present convocatòria, subsistisquen les mateixes circumstàncies de fet i de dret existents en el moment en què es van produir aquells actes.
  
DISPOSICIONS FINALS
  
Primera
  
Es delega en la secretària autonòmica de Cultura i Política Lingüística la facultat de concedir les beques i se l'autoritza perquè dicte les resolucions necessàries per al desplegament i l'execució de la present orde.
  
Segona
  
L'orde entrarà en vigor l'endemà de la publicació en el Diari Oficial de la Generalitat Valenciana.
  
Conforme al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, el present acte, que posa fi a la via administrativa, podrà ser recorregut potestativament en reposició o bé es podrà plantejar directament recurs contenciós administratiu en el termini i davant dels òrgans que s'indiquen a continuació:
  
a) El recurs de reposició s'haurà d'interposar davant del conseller de Cultura, Educació i Esport, en el termini d'un mes des de l'endemà de seua publicació.
  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos comptadors des de l'endemà de la seua publicació.
  
València, 28 de desembre de 2004
  
El conseller de Cultura, Educació i Esport
  
ALEJANDRO FONT DE MORA TURÓN
  
ANNEX I
  
Bases de la convocatòria de beques per a la realització de pràctiques professionals en documentació.
  
1a Objecte
  
Les beques tenen per objecte la formació complementària, la millora i l'especialització professional de jóvens llicenciats i diplomats en l'àrea de treball de la documentació.
  
2a Nombre de beques
  
Les beques seran un total de tres, destinades a llicenciats en Documentació i diplomats en Biblioteconomia i Documentació i titulats superiors amb cursos d'especialització en Biblioteconomia i Documentació. Faran les pràctiques en el Servici d'Investigació i Estudis Sociolingüístics de la Secretaria Autonòmica de Cultura i Política Lingüística, col·laborant en l'anàlisi de notícies de premsa i tots aquells documents necessaris per a alimentar la base de dades i en el manteniment del fons bibliogràfic del Centre de Documentació de Sociologia de les Llengües.
  
3a Dotació, duració i pagament de les beques
  
Les tres beques de pràctiques estan dotades cada una amb 944 euros mensuals, que es pagaran a càrrec del capítol IV, línia T3169000, del programa 422.50, del pressupost de la Generalitat Valenciana per a l'any 2005.
  
L'import de les beques s'abonarà mensualment, posteriorment al certificat de la secretària autonòmica de Cultura i Política Lingüística, o del cap del Servici on els becaris fan les pràctiques.
  
El període de vigència de les beques serà de dotze mesos i finalitzarà el 31 de desembre de 2005. No obstant això, el període podrà prorrogar-se durant l'exercici 2006, amb les condicions següents:
  
El període de vigència de les beques, inclòs el temps de la pròrroga, no podrà ser superior a 12 mesos.
  
- El temps de pròrroga acabarà amb la incorporació dels becaris de la convocatòria de l'any 2006.
  
- El temps de pròrroga en l'exercici 2006 queda supeditat al fet que hi haja consignació pressupostària. En cas de pròrroga, la dotació mensual serà la prevista per a l'exercici en què esta tinga lloc.
  
4a Titulació exigida, mèrits preferents i condicions generals
  
Els aspirants hauran d'estar en possessió d'alguna de les titulacions següents:
  
- Llicenciat en Documentació.
  
- Diplomat en Biblioteconomia i Documentació.
  
- Titulat superior amb cursos d'especialització en Biblioteconomia i Documentació.
  
A més a més, s'exigirà:
  
- Nivell mitjà de valencià expedit per la Junta Qualificadora de Coneixements de Valencià.
  
Mèrits preferents.
  
- Cursos oficials de documentació, especialment dirigits a sistemes automatitzats de gestió documental.
  
- Nivell superior de valencià i altres titulacions referides a llenguatges específics de la Junta Qualificadora de Coneixements de Valencià.
  
- Certificats oficials de coneixements d'anglès.
  
Valoració:
  
- Expedient acadèmic: fins a 1 punt.
  
- Formació extraacadèmica en Biblioteconomia i Documentació: fins a 3 punts.
  
- Coneixement de valencià: fins a 3 punts.
  
- Idioma comunitari, anglès: fins a 1 punt.
  
- Experiència professional: fins a 2 punts.
  
Condicions generals:
  
- Seran excloses les sol·licituds dels aspirants que tinguen una relació laboral remunerada.
  
- Els mèrits al·legats hauran d'estar confrontats en el moment de presentar la sol·licitud.
  
5a Formalització de les sol·licituds
  
Per a fer la sol·licitud caldrà omplir una instància seguint el model de l'annex II de la present orde.
  
Les sol·licituds es podran presentar en el Registre General de la Conselleria de Cultura, Educació i Esport; en les corresponents direccions territorials d'Alacant, Castelló i València, o utilitzant qualsevol dels mitjans establits en l'article 38 de la Llei de Règim Jurídic de les Administracions Públiques i del Procediment Administratiu Comú. Si la sol·licitud es presenta en una oficina de correus, s'ha de fer en sobre obert perquè la instància siga datada i segellada abans de ser certificada i, en qualsevol cas, d'acord amb els requisits establits en l'article 31 del Reial Decret 1829/1999, de 3 de desembre, pel qual s'aprova el Reglament que regula la prestació dels servicis postals, en el desenrotllament del que s'establix en la Llei 24/1998, de 13 de juliol, del Servici Postal Universal i de Liberalització dels Servicis Postals. Els sol·licitants hauran d'aportar la documentació següent:
  
- Fotocòpia confrontada del DNI.
  
- Currículum, on es facen constar les dades personals, la data i el lloc de naixement, domicili actual i telèfon de contacte.
  
- Expedient acadèmic.
  
- Declaració jurada de no tindre cap relació laboral remunerada.
  
- Certificat d'estar al corrent de les obligacions tributàries i de Seguretat Social, en els termes que ha establit l'Orde de la Conselleria d'Economia i Hisenda de 30 de maig de 1996.
  
- Qualsevol document que acredite la possessió de títols oficials o mèrits investigadors o professionals que es vullguen al·legar.
  
6a Termini de presentació de sol·licituds
  
El termini de presentació de les sol·licituds serà de 20 dies hàbils, comptats a partir de l'endemà de la publicació de la convocatòria en el Diari Oficial de la Generalitat Valenciana. Si el termini acabara en dia inhàbil, s'entendrà prorrogat fins al primer dia hàbil següent. Si la sol·licitud d'iniciació no reunix els requisits exigits o la documentació presentada és incompleta, es requerirà l'interessat perquè, en un termini de deu dies, esmene la falta o adjunte els documents preceptius, i se li indicarà que, si no ho fa així, es considerarà que ha desistit de la seua petició, després de la resolució que haurà de ser dictada en els termes previstos en l'article 42 de la Llei de Règim Jurídic de les Administracions Públiques i del Procediment Administratiu Comú.
  
7a Selecció
  
Per a la valoració de les sol·licituds de beques es crea una comissió que tindrà la composició següent:
  
\* President:
  
- El cap de l'Àrea de Política Lingüística de la Secretaria Autonòmica de Cultura i Política Lingüística.
  
\* Vocals:
  
- El cap del Servici d'Investigació i Estudis Sociolingüístics de la Secretaria Autonòmica de Cultura i Política Lingüística.
  
- El cap del Servici d'Assessorament Lingüístic i Traducció de la Secretaria Autonòmica de Cultura i Política Lingüística.
  
- Un tècnic del Servici d'Informàtica i Tècniques de Gestió de la Direcció General d'Arxius i Innovació Tecnològica.
  
\* Secretària, amb veu i vot:
  
- La cap de la Secció d'Ús Social del Valencià de la Secretaria Autonòmica de Cultura i Política Lingüística.
  
Els membres de la comissió podran ser assessorats pel personal tècnic o professional que consideren oportú, que podrà assistir-hi amb veu però sense vot.
  
La comissió d'avaluació podrà convocar tots els aspirants que considere oportú, per a comprovar, mitjançant entrevista i prova escrita, tots aquells mèrits al·legats pels aspirants que crega necessaris.
  
Quan acabe el procés selectiu, la comissió elaborarà una proposta de concessió de beques que contindrà la relació de beneficiaris i una borsa de reserva, per si de cas es produirà alguna renúncia o abandonament.
  
La Conselleria de Cultura, Educació i Esport es reserva la facultat de deixar deserta, totalment o parcialment, l'adjudicació de les beques convocades.
  
8a Concessió
  
La secretària autonòmica de Cultura i Política Lingüística, per delegació del conseller de Cultura, Educació i Esport, dictarà resolució quan la comissió d'avaluació li eleve la proposta, d'acord amb el que es disposa en l'article 42.2 de la Llei de Règim Jurídic de les Administracions Públiques i del Procediment Administratiu Comú.
  
La Secretaria Autonòmica de Cultura i Política Lingüística notificarà la resolució de concessió o denegació a les persones interessades d'acord amb l'article 42.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la nova redacció de la Llei 4/1999, de 13 de gener, que preveu que el termini màxim per a resoldre la present sol·licitud és de 3 mesos des de la data que haja tingut entrada en el registre de l'òrgan competent per a la tramitació, sense perjuí del que preveu l'article 42.5 de la mateixa Llei.
  
L'efecte que produirà el silenci administratiu, si transcorre el termini sense que s'haja dictat i notificat la resolució corresponent, és desestimatori de la sol·licitud.
  
9a Drets, obligacions, tutoria i incidències dels becaris
  
Les beques són incompatibles amb altres beques, ajudes o activitat laboral regular. L'incompliment d'esta disposició deixarà sense efecte la beca.
  
La condició de becari no implica cap tipus de relació laboral ni administrativa entre el beneficiari i la Generalitat Valenciana.
  
La secretària autonòmica de Cultura i Política Lingüística ordenarà les activitats i establirà la dedicació i els torns dels becaris, d'acord amb els criteris i mitjans del Servici d'Investigació i Estudis Sociolingüístics, amb una dedicació total de 35 hores setmanals.
  
Acabat el termini de la beca i amb l'informe d'assistència, aprofitament i aptitud fet pel cap del Servici d'Investigació i Estudis Sociolingüístics, s'expedirà el certificat corresponent.
  
El conseller de Cultura, Educació i Esport resoldrà les incidències que es produïsquen durant el temps de duració de les beques, a proposta de la secretària autonòmica de Cultura i Política Lingüística, i podrà deixar-les sense efecte, després de l'audiència amb la persona interessada, en els casos següents:
  
- Incompliment de les seues obligacions.
  
- No realitzar l'activitat que motivà la seua concessió.
  
- Deixar de reunir els requisits exigits en la present convocatòria.
  
Davant de les incidències, de les renúncies, de l'abandonament o de l'incompliment que deixe vacant una beca, es procedirà a cobrir-la segons l'orde establit en la borsa de reserva que resulte del procés de selecció.